Stacioni hekurudhor i Fushë Kosovës

Stacioni hekurudhor në Fushë Kosovë është një stacion në qytetin e Fushë Kosovës, Kosovë. Ky është stacioni më i madh hekurudhor në Kosovë dhe selia e Hekurudhave të Kosovës. Stacioni është në Qarkun e Prishtinës, por qyteti i Prishtinës shërbehet edhe nga stacioni hekurudhor i Prishtinës. 

 Vështrim 
Ndërtimi i hekurudhës që përshkon Fushë Kosovën filloi është bërë në vitin 1874. si pjesë e linjës hekurudhore Hekurudha Selanik-Shkup-Mitrovicë kur Hekurudhat Orientale (Chemins de fer Orientaux) kishin nisur të investonin në infrastrukturën hekurudhore, sidomos për arsye ushtarake dhe ekonomike. Megjithatë, zhvillimi më domethënës ndodhi gjatë periudhës së Mbretërisë së Jugosllavisë dhe më vonë nën Jugosllavinë socialiste, kur u ndërtua një rrjet më i gjerë hekurudhor që lidhte Kosovën me pjesët tjera të federatës.

Stacioni në Fushë Kosovë u ndërtua për të shërbyer si një pikë kyçe lidhjeje mes qyteteve kryesore si Prishtina, Mitrovica, Peja, dhe Ferizaj, dhe u bë qendër operative e rëndësishme për Hekurudhat e Kosovës. Ky stacion për shumë vite ka qenë selia kryesore e menaxhimit të hekurudhave në Kosovë. Në të, krahas transportit të udhëtarëve, zhvillohej edhe transporti i mallrave, sidomos lëndëve të para dhe produkteve industriale që lidhnin kombinatet industriale të Kosovës me tregjet tjera të Jugosllavisë, Ballkanit dhe më gjerë.

Pas përfundimit të Luftës Çlirimtare të Kosovës, në shtator të vitit 1999, Treni i Kosovës për Jetën mbërriti në stacionin e Fushë Kosovës, duke transportuar 400 tonë ndihma, pasi kishte udhëtuar që nga Mbretëria e Bashkuar, përmes Euro Tunelit, dhe përmes Francës, Belgjikës, Gjermanisë, etj. Republikës Çeke, Sllovakisë, Hungarisë, Rumanisë, Bullgarisë, Greqisë dhe Maqedonisë së Veriut, e ndjekur nga një treshe e lokomotivave britanike me naftë.   

 Shih edhe 

 Transporti hekurudhor
 Stacioni i Trenit Pejë
 Transporti në Prishtinë
 Stacioni i Trenit në Drenas
 Stacioni i trenit në Prishtinë
 Transporti hekurudhor në Kosovë
 Muzeu i Hekurudhave të Kosovës

 Referime 

 Lidhje të jashtme 

 Trainkos (Faqe zyrtare_
 Infrakos (Faqe Zyrtare)
 Eisenbahn im Kosovo 1874 bis heute (Kosovo Railways Fanpage, German)

Kategoria:Stacione hekurudhore në Kosovë
Kategoria:Themelime në Kosovë në 1874